โรงเรียนอุบลรัตนราชกัญญาราชวิทยาลัย นครปฐม

**โรงเรียนอุบลรัตนราชกัญญาราชวิทยาลัย  นครปฐม ** ()  เป็นหนึ่งใน 20 โรงเรียนเฉลิมพระเกียรติ ในพระอุปถัมภ์ทูลกระหม่อมหญิงอุบลรัตนราชกัญญา สิริวัฒนาพรรณวดี เนื่องในวโรกาสพระชันษาครบ 60 พรรษา และเป็นหนึ่งใน 5 โรงเรียนเฉลิมพระเกียรติ เครือ โรงเรียนอุบลรัตนราชกัญญาราชวิทยาลัย ทั้ง 5 เขต

## ประวัติ
โรงเรียนอุบลรัตนราชกัญญาราชวิทยาลัย นครปฐม ตั้งอยู่ที่ 32 หมู่ 4 ตำบลบางแก้ว อำเภอนครชัยศรี จังหวัดนครปฐม จัดการเรียนสอนตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6 โรงเรียนอุบลรัตนราชกัญญาราชวิทยาลัย นครปฐม เดิมชื่อโรงเรียนปรกแก้ววิทยา เปิดทำการสอนมาตั้งแต่ วันที่ 18 พฤษภาคม 2519 โดยมีนายโอสถ  ทองมี เป็นผู้บริหารคนแรกโรงเรียนได้รับการสนับสนุนจากเจ้าอาวาสวัดบางแก้ว และประชาชนชาวอำเภอนครชัยศรีโดยมีความหวัง เพื่อให้มีโรงเรียนสอนนักเรียนในชุมชน โรงเรียนได้รับการบริจาคที่ดินเพื่อใช้ในการจัดสร้างโรงเรียนจากเจ้าอาวาสวัดบางแก้วกำนันและชาวบ้าน รวม 35ไร่มอบให้กับกรมสามัญศึกษา กระทรวงศึกษาธิการเพื่อ เปิดเป็นโรงเรียนมัธยมศึกษาขนาดเล็ก ประจำตำบลบางแก้ว อำเภอนครชัยศรี ผู้บริจาคที่ดิน 35 ไร่ ประกอบด้วย

1. พระครูศิลกันตราภรณ์ อดีตเจ้าอาวาสวัดบางแก้ว   จำนวน 11  ไร่

2. อดีตกำนันบุญทอง นางผิว เย็นใจ                          จำนวน 21  ไร่

3. นายสงวน นางลิ้นจี่ ดวงแก้วงาน                            จำนวน   3  ไร่

    ปัจจุบันโรงเรียนสังกัดสำนักงานเขตพื้นที่การศึกษามัธยมศึกษานครปฐม โดยมีนางสุดารัตน์ ชิณณะพงศ์ เป็นผู้อำนวยการโรงเรียน ได้รับการสนับสนุนอย่างดียิ่งจาก พระครูพิจิตร สรคุณพรปภากโรเจ้าอาวาสวัดบางแก้ว นายกรวิทย์ ชื่นชมน้อย นายกองค์การบริหารส่วนตำบลบางแก้ว สมาชิกองค์การบริหารส่วนตำบล กำนัน ผู้ใหญ่บ้าน และชาวบ้านให้การส่งเสริมการจัดการเรียนรู้และพัฒนาโรงเรียนเป็นอย่างดีมาโดยตลอด ประกอบกับโรงเรียนได้รับการดูแลเอาใจใส่อย่างดี จาก นายอนุชา สะสมทรัพย์ สมาชิกสภาผู้แทนราษฎร์ จังหวัดนครปฐม เขต 2 นายพเยาว์ เนียะแก้ว นายกองค์การบริหารส่วนจังหวัดนครปฐม สมาชิกสภาจังหวัด สำนักบริหารงานการมัธยมศึกษาตอนปลาย และสำนักงานเขตพื้นที่การศึกษามัธยมศึกษา เขต 9 เพื่อยกระดับคุณภาพการจัดกระบวนการเรียนรู้ จัดห้องเรียนอัจฉริยะ จัดงบประมาณซ่อมแซมปรับปรุงอาคารสถานที่ ทำให้โรงเรียนมีการพัฒนาอย่างต่อเนื่อง

    ในปีการศึกษา 2554 โรงเรียนปรกแก้ววิทยา ได้รับพิจารณาคัดเลือกจาก มูลนิธิมิราเคิลออฟไลฟ์ ในทูลกระหม่อมหญิงอุบลรัตนราชกัญญา สิริวัฒนาพรรณวดี โดย ดร.มนัส โนนุช กรรมการและผู้อำนวยการสำนักงานนโยบาย

และแผนมูลนิธิมิราเคิลออฟไลฟ์  นายอนันต์  สาธุเสน  เลขานุการในทูลกระหม่อมหญิงอุบลรัตนราชกัญญา สิริวัฒนาพรรณวดี  และนายสำเร็จ แก้วกระจ่าง ผู้อำนวยการ โรงเรียนนวมิน ทราชินูทิศ สตรีวิทยา พุทธมณฑล เพื่อกราบบังคมทูลพระกรุณาพระราชทานพระอนุญาต ให้เป็นโรงเรียนเฉลิมพระเกียรติในวโรกาสเจริญพระชนมายุครบ 60 พรรษาและได้รับพระกรุณาพระราชทานพระอนุญาตชื่อจากทูลกระหม่อมหญิงอุบลรัตนราชกัญญา สิริวัฒนาพรรณวดี เป็นโรงเรียนอุบลรัตนราชกัญญาราชวิทยาลัย นครปฐม เมื่อวันพฤหัสบดี ที่ 23 เดือน กุมภาพันธ์ พ.ศ.2555 นับเป็นพระมหากรุณาธิคุณ ต่อโรงเรียนตลอดจนเป็นเกียรติประวัติที่มีคุณค่าและสูงยิ่งต่อประชาชน ชาวอำเภอนครชัยศรี จังหวัดนครปฐม และในวันพฤหัสบดีที่ 24 พฤษภาคม 2555  นายกว้าง รอบคอบ อดีตอธิบดีกรมสามัญศึกษา และผู้ช่วยรัฐมนตรี 5 กระทรวง ได้เชิญ ดร.อุดม  พรมพันธ์ใจ  ผู้อำนวยการสำนักบริหารงานการมัธยมศึกษาตอนปลาย  ผู้อำนวยการโรงเรียนอุบลรัตนราชกัญญาราชวิทยาลัย  และคณะทำงานร่วมวางแผนกับคณะของมูลนิธิ มิราเคิล  ออฟไลฟ์ ฯ  เพื่อการพัฒนาการศึกษาตามพระประสงค์ของ ทูลกระหม่อมหญิงอุบลรัตนราชกัญญา สิริวัฒนาพรรณวดี

  คณะครูนักเรียน และประชาชนต่างระดมสรรพกำลังเพื่อการพัฒนา และยกระดับคุณภาพโรงเรียนตามพระดำริทูลกระหม่อมหญิงอุบลรัตนราชกัญญา สิริวัฒนาพรรณวดี และพร้อมใจเป็นหนึ่งปฏิบัติกิจกรรมร่วมกับมูลนิธิมูลนิธิมิราเคิลออฟไลฟ์ ในทูลกระหม่อมหญิงอุบลรัตนราชกัญญา สิริวัฒนาพรรณวดี อย่างสุดกำลังความสามารถเพื่อการเป็นโรงเรียน เฉลิมพระเกียรติทูลกระหม่อมหญิงอุบลรัตนราชกัญญา สิริวัฒนาพรรณวดี และพัฒนาสู่โรงเรียนมาตรฐานสากลต่อไป

## สัญลักษณ์ประจำโรงเรียน

* **ตราประจำโรงเรียน** ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม

* **สีประจำโรงเรียน** ได้แก่ แดง-ขาว โดยที่

** **สีแดง** หมายถึง สีประจำวันประสูติทูลกระหม่อมหญิงอุบลรัตนราชกัญญา สิริวัฒนาพรรณวดี ประสูติวันพฤหัสบดี จึงใช้สีแสดเข้มเป็นสีประจำพระองค์ ด้วยพระองค์เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงใช้สีเข้มกว่าพระองค์อื่น

** **สีขาว** หมายถึง ความซื่อสัตย์ บริสุทธิ์

* **คำขวัญประจำโรงเรียน** รักษ์ศักดิ์ศรี มีคุณธรรม นำวิชาการ สืบสานงานพระราชดำริ

* **อัตลักษณ์ประจำโรงเรียน** เป็นคนเก่ง คนดี มีคุณธรรม นำวิถีไทย

* **เอกลักษณ์ประจำโรงเรียน** เป็นโรงเรียนเฉลิมพระเกียรติ ที่มุ่งเน้นพัฒนาผู้นำการสร้างทักษะชีวิต

## วิสัยทัศน์ พันธกิจ เป้าประสงค์
**วิสัยทัศน์ (Vision)**
     รักศักดิ์ศรี มีคุณธรรม เป็นผู้นำการสร้างทักษะชีวิต

**พันธกิจ (Mission)**

* แต่งกายสะอาด และถูกต้องตามระเบียบโรงเรียน
* ยิ้ม ทักทาย ไหว้สวย รักศรัทธาในสถาบัน
* สร้างภาวะความเป็นผู้นำการบำเพ็ยสาธารณประโยชน์และรับผิดชอบต่อสังคม
* ปลูกฝังคุณธรรมและแนวทางปรัชญาของเศรษกิจพอเพียงสู่กระบวนการเรียนรู้ทุกรายวิชาและกิจกรรมพัฒนาผู้เรียน
* สืบสานวัฒนธรรม ประเภณี ภูมิปัญญาและวิถีความเป็นไทย
* พัฒนากระบวนการจัดการเรียนรู้ที่เน้นให้ผู้เรียนสร้างกระบวนการเรียนรู้ด้วยตนเอง
* นำเทคโนโลยีสารสนเทศและเครือข่ายความร็วมาออกแบบกระบวนการจัดการเรียนรู้ เพื่อเพิ่มประสิทธิภาพ
* พัฒนาหลักสูตรสถานศึกษาให้สอดคล้องกับความต้องการของชุมชนและสังคม
* จัดและพัฒนาแหล่งจัดประสบการณ์ที่สอดคล้องกับหลักสูตรสถานศึกษา เพื่อสร้างและสืบค้นความรู้ให้เป็นสถานการณ์จำลอง ฝึกทักษะที่สอดคล้องกับสภาพแวดล้อม

**เป้าประสงค์ (Goals)**

นักเรียน

* นักเรีนยแต่งกายถูกต้องตามระเบียบโรงเรียนและมีความศรัทธาในสถาบัน
* นักเรียนมีภาวะความเป็นผู้นำ บำเพ็ยสาธารณประโยชน์และร่วมรับผิดชอบต่อสังคม
* นักเรียนพัฒนากระบวนการเรียนรู้จากแหล่งเรียนรู้ของท้องถิ่นและชุมชน
* นักเรียนมองเห็นคุณค่าของวัฒนธรรม ประเภณี และวิถีความเป้นไทย

ครผู้สอน

* ครูพัฒนากระบวนการจัดการเรียนรู้ที่เน้นผู้เรียนเป็นสำคัญ
* ครูพัฒนาสื่อ เทคโนโลยีที่ใช้เพิ่มประสิทธิภาพกระบวนการจัดการเรียนรู้
* ครูจัดกระบวนการเรียนรู้ที่บูรณาการ

สถานศึกษา

* สถานศึกษามีแหล่งเรียนรู้ที่ใช้แหล่งจัดประสบการณ์และเทคโนโลยีเพื่อสร้างองค์ความรู้ และทักษะแก่ผู้เรียน
* สถานศึกษามีหลักสูตรสถานศึกษาที่สอดคล้องกับความต้องการของชุมชนและสังคม
* สถานศึกษามีแหล่งเรียนรู้ที่เอื้อให้ครู นักเรียน ได้สืบค้นและสร้างองค์ความรู้
* สถานศึกษาใช้สารสนเทศเชิงคุณภาพในการบริหารจัดการ

## อัตลักษณ์
**“เป็นคนเก่ง คนดี มีคุณธรรม นำวิถีไทย”** คือ การจัดการศึกษาเพื่อให้นักเรียนเป็นผู้มีความสามารถในการดำเนินชีวิต เป็นผู้ คิดเป็น ทำเป็น แก้ปัญหาเป็น มีความสามารถและศักยภาพทางด้านวิชาการมีความสามารถในการดำรงชีวิตอย่างมีคุณภาพ มีคุณลักษณะที่พึงประสงค์ ทั้งด้านจิตใจและพฤติกรรมที่แสดงออกเป็นผู้ประพฤติดี มีความรับผิดชอบต่อตนเองและสังคม มีการดำรงชีวิตบนพื้นฐานวัฒนธรรมไทย

## เอกลักษณ์ของโรงเรียน
**“เป็นโรงเรียนเฉลิมพระเกียรติ ที่มุ่งเน้นผู้ นำการสร้างทักษะชีวิต”** หมายถึง เป็นโรงเรียนที่จัดการเรียนการสอนให้นักเรียนสามารถคิดวิเคราะห์ ตัดสินใจและแก้ปัญหาได้อย่างสร้างสรรค์ หมายถึงการแยกแยะข้อมูลข่าวสาร ปัญหาและสถานการณ์รอบตัว วิพากษ์วิจารณ์และประเมินสถานการณ์รอบตัวด้วยหลักเหตุผลและข้อมูลที่ถูกต้อง รับรู้ปัญหา สาเหตุของปัญหา หาทางเลือกและตัดสินใจในการแก้ปัญหาในสถานการณ์ต่าง ๆ อย่างสร้างสรรค์

## ข้อมูลอาคารสถานที่

### ธงประจำโรงเรียน

ลักษณะเป็นสี่เหลี่ยมผืนผ้าขนาด 4 x 6 เป็นธงสีแสดแดงทั้งผืน มีตราสัญลักษณ์ประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม ทั้งตราประจำโรงเรียนเป็นลายเส้นสีขาวอยู่กลางผืน

## แหล่งข้อมูลอื่น

* เว็บไซต์อย่างเป็นทางการของโรงเรียนอุบลรัตนราชกัญญาราชวิทยาลัย  นครปฐม
*Facebook โรงเรียนอุบลรัตนราชกัญญาราชวิทยาลัย นครปฐม

หมวดหมู่:โรงเรียนที่ก่อตั้งในปี พ.ศ. 2555
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครปฐม
หมวดหมู่:สิ่งก่อสร้างในอำเภอนครชัยศรี